Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2022/C 179/05)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»Calatayud«

PDO-ES-A0247-AM02

Meddelelsesdato: 4. februar 2022

BESKRIVELSE AF OG BEGRUNDELSE FOR DEN GODKENDTE ÆNDRING

1. Ny ordlyd i beskrivelsen af de vine, der er omfattet af den beskyttede oprindelsesbetegnelse

BESKRIVELSE

Den nuværende ordlyd i produktspecifikationens afsnit 2 opregner de vine, der er omfattet af den beskyttede oprindelsesbetegnelse, i henhold til kategorier af vinavlsprodukter: hvidvin, rosévin, rødvin, mousserende kvalitetsvin, hedvin og perlevin. Der er imidlertid konstateret en fejl i ordlyden, da den omfatter vine, der er identificeret ved udtrykkene »naturligt sød« og »senthøstet« i kategori 1: »Vin«. Disse udtryk optræder i spansk lovgivning som fakultative angivelser. Begge gælder for vine af overmodne druer med beskyttet oprindelsesbetegnelse eller geografisk betegnelse.

Desuden er udtrykket »reducerende sukker« i det afsnit, der beskriver det maksimale sukkerindhold, blevet erstattet af »restsukker«. Ordlyden er også blevet ændret, således at specifikationen kun indeholder oplysninger om »Calatayud« BOB.

Denne ændring vedrører afsnit 2 i produktspecifikationen, »Beskrivelse af vinen/vinene«, og afsnit 3 og 4 i enhedsdokumentet.

Det betragtes som en standardændring, da den i henhold til artikel 14 i delegerede forordning (EU) 2019/33 ikke består i en ændring, en sletning eller en tilføjelse af en kategori af vinavlsprodukter. Der er snarere tale om en berigtigelse af en fejl i ordlyden af de nævnte afsnit. Desuden svarer denne ændring ikke til nogen af de øvrige betingelser, der er nævnt i artikel 14.

BEGRUNDELSE

Det er nødvendigt at korrigere udeladelsen i produktspecifikationen og enhedsdokumentet af kategori 16, »Vin af overmodne druer«. Kategori 16 bør indeholde en beskrivelse af de analytiske og organoleptiske egenskaber ved »naturligt søde« og »senthøstede« vine.

2. Udvidelse af det geografiske område

BESKRIVELSE

Fem kommuner er blevet indlemmet i det afgrænsede geografiske område for den beskyttede oprindelsesbetegnelse »Calatayud«: Daroca, Machones, Murero, Orcajo og Villafeliche. Desuden er oplysningerne i dette afsnit blevet udvidet med en henvisning til den provins og den selvstyrende region, hvor det geografiske område er beliggende.

Denne ændring vedrører afsnit 4 i produktspecifikationen, »Afgrænsning af det geografiske område«, og afsnit 6 i enhedsdokumentet, »Afgrænset geografisk område«.

Denne ændring betragtes som standard, da den i henhold til artikel 14 i delegerede forordning (EU) 2019/33 ikke ugyldiggør tilknytningen. Desuden svarer denne ændring ikke til nogen af de øvrige betingelser, der er nævnt i artikel 14.

BEGRUNDELSE

Denne ændring er begrundet i rapporterne fra universitetet i Zaragoza (februar 2019) og de tekniske enheder under regionalregeringen i Aragonien (november 2019 og juni 2021) om udvidelsen af de territoriale grænser for den beskyttede oprindelsesbetegnelse »Calatayud« og de relevante vinrelaterede spørgsmål. En udvidelse af grænserne for BOB-området indebærer en inddragelse af kommunerne Daroca, Manchones, Murero, Orcajo og Villafeliche. De gennemførte undersøgelser og test konkluderede, at dette ikke ændrer tilknytningen til det geografiske område eller de karakteristiske egenskaber ved vinene med den beskyttede oprindelsesbetegnelse »Calatayud«.

De undersøgelser, der blev gennemført i kommunerne med henblik på optagelse i den beskyttede oprindelsesbetegnelse, omfattede betingelser såsom jordbundstyper, klima (nedbør og temperaturer) og den højde, hvor de forskellige druesorter plantes. Undersøgelserne viser, at disse svarer til de eksisterende forhold i »Calatayud«. Der er en klar naturlig kontinuitet i forhold til området.

Med hensyn til vin omfattede undersøgelserne fire af de parametre, der definerer vine med den beskyttede oprindelsesbetegnelse: druesortsprocenter og udbytte på vindyrkningsarealer, basisanalyse, sensorisk analyse og nuklear magnetisk resonans (proton NMR). For hvert af disse parametre blev det påvist, at vine fra de nye kommuner kan sammenlignes med vine med den beskyttede oprindelsesbetegnelse »Calatayud«. Af særlig betydning er proton NMR-fingeraftrykket, som viser, at vinene fra de kommuner, der skal indlemmes, er i overensstemmelse med modellen for den beskyttede oprindelsesbetegnelse. Dette viser igen, at der ikke er nogen indvirkning på tilknytningen eller egenskaberne for de vine, der er beskrevet i produktspecifikationen for den beskyttede oprindelsesbetegnelse »Calatayud«.

3. Forbedring af formuleringen af tilknytningen

BESKRIVELSE

Tilknytningen til det geografiske område er blevet forbedret, og oplysningerne er blevet udvidet. Mere specifikt er beskrivelsen af årsagssammenhængen med det geografiske område blevet tilføjet for hver af de kategorier af vinprodukter, der er anført i afsnit 2 i produktspecifikationen, således at det præciseres, hvilke af de særlige egenskaber ved hver vintype med den beskyttede oprindelsesbetegnelse »Calatayud« der kan tilskrives området.

Denne ændring vedrører afsnit 7 i produktspecifikationen, »Tilknytning«, og afsnit 8 i enhedsdokumentet »Tilknytning til det geografiske område«.

Denne ændring betragtes som standard, da den i henhold til artikel 14 i delegerede forordning (EU) 2019/33 ikke ugyldiggør tilknytningen, men blot forbedrer ordlyden. Desuden svarer den ikke til nogen af de øvrige betingelser, der er nævnt i ovennævnte artikel 14.

BEGRUNDELSE

Ændringen af produktspecifikationen giver mulighed for at forbedre tilknytningen og navnlig overholde den lovgivning, der kræver dokumentation for tilknytningen for hver af de kategorier, der er omfattet af den beskyttede oprindelsesbetegnelse.

4. Ændring af de krav, der gælder for den beskyttede oprindelsesbetegnelse

BESKRIVELSE

Henvisningen til, at kontrolorganet fastsætter regler for høsten, for hvornår høsten begynder, og for sortering og transport af de høstede druer er blevet slettet.

Denne ændring vedrører punkt 8.b.i) i produktspecifikationen: »Gældende krav. Supplerende krav. Dyrkningsmetode«. Den berører ikke enhedsdokumentet.

Denne ændring betragtes som standard, da den i henhold til artikel 14 i delegerede forordning (EU) 2019/33 ikke svarer til nogen af betingelserne i artiklen.

BEGRUNDELSE

I lyset af de nuværende dyrkningsmetoder, den kontinuerlige uddannelse af ansatte og ønologer og de årlige klimaudsving anses det ikke for nødvendigt at fastsætte starttidspunktet for høsten eller at udstede særlige regler for druetransport. Baseret på de tekniske og ønologiske kriterier for fremstillingen af de forskellige vine fastsætter hver af BOB-vinproducenterne selv en tidsplan for en etapevis høst med udgangspunkt i druernes modenhed. Druerne transporteres på en sådan måde, at frugtens kvalitet ikke forringes.

5. Sletning af særlige krav til modnings- og aldringsfaciliteter

BESKRIVELSE

De nuværende krav i produktspecifikationen vedrørende anlæg til lagring af vine, der er omfattet af den beskyttede oprindelsesbetegnelse, er blevet slettet. På samme måde er de angivne perioder, der fastsætter fadenes levetid, blevet fjernet.

Denne ændring vedrører punkt 8.b.ii) i produktspecifikationen: »Gældende krav. Supplerende krav. Modnings- og lagringsfaciliteter«. Den berører ikke enhedsdokumentet.

Denne ændring betragtes som standard, da den i henhold til artikel 14 i delegerede forordning (EU) 2019/33 ikke svarer til nogen af betingelserne i artiklen.

BEGRUNDELSE

Det er berettiget at ophæve kravene til lagringsfaciliteter, fordi der er tale om generelle temperatur-, fugtigheds- og ventilationsforhold uden specifikke værdier.

Hvad angår fadene er den nuværende efterspørgsel på markedet rettet mod meget frugtagtig vin, men med visse noter, der stammer fra træet i fadene. Derfor blander vinavlere normalt vine, der har været lagret i nye fade, med vine, der har været lagret i gamle fade. Det anses derfor ikke for nødvendigt at fastsætte en maksimal anvendelsesperiode for fade.

6. Formel ændring af begrebet »passende«

BESKRIVELSE

Udtrykket »vine, klassificeret som passende« er blevet erstattet med »vine, der er i overensstemmelse med BOB« i afsnittet om yderligere krav til tapning.

Denne ændring vedrører punkt 8.b.iii) (nu underpunkt ii) i produktspecifikationen: »Gældende krav. Supplerende krav. Emballering«. Den berører ikke enhedsdokumentet.

Denne ændring betragtes som standard, da den i henhold til artikel 14 i delegerede forordning (EU) 2019/33 ikke svarer til nogen af betingelserne i artiklen.

BEGRUNDELSE

Dette er en terminologisk ændring med henblik på tilpasning til UNE-EN ISO/IEC 17065: 2012: »Overensstemmelsesvurdering. Krav til organer, der certificerer produkter, processer og serviceydelser«.

7. Ændring af mærkningskrav

BESKRIVELSE

Det eneste yderlige krav for vinproducenter, der er registreret under denne betegnelse, er, at de skal indsende de kommercielle etiketter, de bruger til at identificere de vine, de markedsfører, så kontrolorganet kan føje dem til mærkeregistret. Formuleringen om, at etiketter skal godkendes af kontrolorganet, er blevet slettet.

Ordlyden af de fakultative angivelser, der kan anvendes for vine med den beskyttede oprindelsesbetegnelse »Calatayud«, er blevet forbedret. Dette er i overensstemmelse med definitionerne i den nationale lovgivning, der finder anvendelse afhængigt af produktionsmetoden, samt med de specifikke angivelser, der er fastsat for denne BOB.

Desuden er henvisningerne til EU-lovgivningen i dette afsnit blevet ajourført.

Denne ændring vedrører punkt 8.b.iv) (nu underpunkt iii) i produktspecifikationen: »Gældende krav. Supplerende krav. Emballering«. Den berører ikke enhedsdokumentet.

Denne ændring betragtes som standard, da den i henhold til artikel 14 i delegerede forordning (EU) 2019/33 ikke svarer til nogen af betingelserne i artiklen.

BEGRUNDELSE

Henvisningen til godkendelse af etiketter er blevet slettet i overensstemmelse med lovgivningen og retspraksis vedrørende intellektuel ejendomsret og varemærker og under hensyntagen til principperne om markedets enhed.

8. Andre ændringer

BESKRIVELSE

Faxnummeret til kontrolinstansen for den beskyttede oprindelsesbetegnelse »Calatayud« er blevet slettet. Henvisningen til UNE-EN ISO/IEC 17065: 2012 er blevet ajourført.

Denne ændring vedrører afsnit 9 i produktspecifikationen: »Verifikation af overholdelsen af produktspecifikationen. Kontrolorgan«. Den berører ikke enhedsdokumentet.

Denne ændring betragtes som standard, da den i henhold til artikel 14 i delegerede forordning (EU) 2019/33 ikke svarer til nogen af betingelserne i artiklen.

BEGRUNDELSE

Ajourføring af ordlyden af produktspecifikationen i dette afsnit.

ENHEDSDOKUMENT

1. Produktets betegnelse

Calatayud

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

3. Hedvin

5. Mousserende kvalitetsvin

8. Perlevin

16. Vin af overmodne druer

4. Beskrivelse af vinen/vinene

1. Hvidvin

KORTFATTET TEKSTBESKRIVELSE

Udseende: bleg/strågul farve, klare, klare, lyse, grønne nuancer mulige. Aroma: rene og friske primære aromaer med en frugtagtig karakter af moderat til høj intensitet. Smag: frisk, kraftig og aromatisk smag, let syrlig og velafbalanceret.

(*) Maksimalt svovldioxidindhold: 180 mg/l, hvis sukkerindholdet er under 5 g/l, og 240 mg/l, hvis sukkerindholdet er på 5 g/l eller derover.

(**) De analytiske parametre, der ikke er fastsat i dette dokument, skal være i overensstemmelse med de gældende regler.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10,5 Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) 13,33 Maksimalt totalt svovldioxidindhold (i mg/l):

2. Rosévin

KORTFATTET TEKSTBESKRIVELSE

Udseende: jordbær-/hindbærrosa farve, lys og livlig med skinnende violette nuancer. Duft: intens duft, meget blomsteragtig og frugtagtig, der minder om jordbær, hindbær, røde frugter og rosenblade. Smag: frisk, frugtagtig og let syrlig, aromatisk, kraftig.

(*) Maksimalt svovldioxidindhold: 180 mg/l, hvis sukkerindholdet er under 5 g/l, og 240 mg/l, hvis sukkerindholdet er på 5 g/l eller derover.

(**) De analytiske parametre, der ikke er fastsat i dette dokument, skal være i overensstemmelse med de gældende regler.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 11 Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) 13,33 Maksimalt totalt svovldioxidindhold (i mg/l):

3. Rødvin

KORTFATTET TEKSTBESKRIVELSE

Udseende: farve som røde kirsebær, mørk granat eller sorte kirsebær, klar med medium farveintensitet, et strejf af violet i kanterne, tegn på ungdom. Duft: rene aromaer, intens, sortstypisk frugtagtig smag med blomsternoter. Smag: smagfuld, fyldig, god balance mellem syre og alkohol. Blød tannin og lang eftersmag.

(*) Maksimalt svovldioxidindhold: 150 mg/l, hvis sukkerindholdet er under 5 g/l, og 180 mg/l, hvis sukkerindholdet er på 5 g/l eller derover.

(**) De analytiske parametre, der ikke er fastsat i dette dokument, skal være i overensstemmelse med de gældende regler.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12,5 Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) 13,33 Maksimalt totalt svovldioxidindhold (i mg/l):

4. Rødvin »Calatayud superior«

KORTFATTET TEKSTBESKRIVELSE

Udseende: røde farver fra sort kirsebær til rubinrød, intens farve, klart og lyst udseende. Duft: rig aroma, med frugtige og balsamiske noter, mineralsk, ristet aroma og krydderier. Smag: kompleks, frugtagtig med balsamiske strejf og en lang eftersmag.

(*) Maksimalt svovldioxidindhold: 150 mg/l, hvis sukkerindholdet er under 5 g/l, og 180 mg/l, hvis sukkerindholdet er på 5 g/l eller derover.

(**) De analytiske parametre, der ikke er fastsat i dette dokument, skal være i overensstemmelse med de gældende regler.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 14 Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) 13,33 Maksimalt totalt svovldioxidindhold (i mg/l):

5. Perlevin

KORTFATTET TEKSTBESKRIVELSE

Udseende (hvid-, rosé- og rødvine): gul og lyserød farve med antydninger af grøn og violet. Duft: rene, fejlfrie aromaer, frugt- og blomsteragtig. Smag: frisk og let, let drikkelig med let brus.

(*) Maksimalt svovldioxidindhold: 180 mg/l for hvidvin og rosévin og 150 mg/l for rødvin med et sukkerindhold på under 5 g/l, 240 mg/l for hvidvin og rosévin og 180 mg/l for rødvin med et sukkerindhold på 5 g/l eller derover.

(**) De analytiske parametre, der ikke er fastsat i dette dokument, skal være i overensstemmelse med de gældende regler.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 7 Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) 13,33 Maksimalt totalt svovldioxidindhold (i mg/l):

6. Mousserende kvalitetsvin

KORTFATTET TEKSTBESKRIVELSE

Udseende: hvid- og rosévine med blege, lyse toner. Små, konstante bobler. Aroma: intense, rene aromaer med bløde og milde noter fra lagring på flaske. Smag: frisk og afbalanceret, let syrlig, behagelig i munden. Ren retronasal fornemmelse.

(*) De analytiske parametre, der ikke er fastsat i dette dokument, skal være i overensstemmelse med de gældende regler.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10,5 Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) 10,83 Maksimalt totalt svovldioxidindhold (i mg/l): 160

7. Hedvin

KORTFATTET TEKSTBESKRIVELSE

Udseende (hvid- og rødvine): klare gule og rødviolette farver. Duft: rene, fejlfrie og intense aromaer med blomster- og honningnoter, frugtagtig hedvin. Smag: smagfuld, frugtagtig med en vis sødme, kraftig i munden med et godt syreindhold.

(*) Maksimalt svovldioxidindhold: 150 mg/l, hvis sukkerindholdet er under 5 g/l, og 200 mg/l, hvis sukkerindholdet er på 5 g/l eller derover.

(**) De analytiske parametre, der ikke er fastsat i dette dokument, skal være i overensstemmelse med de gældende regler.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 15 Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) 15 Maksimalt totalt svovldioxidindhold (i mg/l):

8. Vin af overmodne druer

KORTFATTET TEKSTBESKRIVELSE

»Naturligt sød« vin:

Udseende (hvid-, rosé- og rødvine): intens gul og rød farve med antydninger af guld eller violet. Aroma: modne frugter, intense, kandiserede frugter. Smag: smagfuld, fyldig, silkeagtig, tyktflydende, sød.

Vin af »sent høstede« druer:

Udseende (hvid-, rosé- og rødvine): farver, der spænder fra gyldengule, orangerøde til mørklilla farver med rubinrøde nuancer. Duft: intens, blomsteragtig, frisk, kombinerer frugtens sødme med de aromaer, der kommer fra egetræet i de fadlagrede vine. Smag: generøs i munden, silkeagtig, blød, smagfuld, meget lang.

(*) Maksimalt svovldioxidindhold: Hvid- og rosévine: 240 mg/l Rødvine: 180 mg/l

(**) De analytiske parametre, der ikke er fastsat i dette dokument, skal være i overensstemmelse med de gældende regler.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 13 Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) 15 Maksimalt totalt svovldioxidindhold (i mg/l):

5. Vinfremstillingsmetoder

5.1. Specifikke ønologiske fremgangsmåder

1. Dyrkningsmetode

Beplantningstætheden skal være mellem mindst 1 300 vinstokke pr. hektar og højst 4 500 vinstokke pr. hektar fordelt ligeligt på hele vindyrkningsarealet.

2. Specifik ønologisk fremgangsmåde

Under høsten anvendes der kun sunde partier af druer, der har nået et passende modningsstadium, og som har et sukkerindhold på mindst 170 g/l druemost, til fremstilling af vine, der er omfattet af den beskyttede oprindelsesbetegnelse. Druer, der ikke er i perfekt stand, skal frasorteres.

Der skal bruges et passende pres til at udvinde vinmosten og skille den fra vinresterne, således at udbyttet ikke overstiger 70 liter vin for hver 100 kg druer.

3. Relevant restriktion vedrørende vinfremstillingen

Det er ikke tilladt at anvende teknikker, der omfatter forvarmning af druerne eller opvarmning af druemost eller vin, hvis der forekommer rester fra presningen, med henblik på at fremtvinge farveekstraktion.

5.2. Maksimumsudbytter

1. Røde sorter 7 000 kg druer pr. hektar

2. Røde sorter 49 hektoliter pr. hektar

3. Hvide sorter 8 000 kg druer pr. hektar

4. Hvide sorter 56 hektoliter pr. hektar

6. Afgrænset geografisk område

Det geografiske område for den beskyttede oprindelsesbetegnelse »Calatayud« omfatter følgende kommuner i provinsen Zaragoza i den selvstyrende region Aragonien: Abanto, Acered, Alarba, Alhama de Aragón, Aniñón, Ariza, Atea, Ateca, Belmonte de Gracián, Bubierca, Calatayud, Carenas, Castejón de las Armas, Castejón de Alarba, Cervera de la Cañada, Cetina, Clarés de Ribota, Codos, Daroca, El Frasno, Fuentes de Jiloca, Godojos, Ibdes, Jaraba, La Vilueña, Maluenda, Manchones, Mara, Miedes, Monterde, Montón, Morata de Jiloca, Moros, Munébrega, Murero, Nuévalos, Olvés, Orcajo, Orera, Paracuellos de Jiloca, Ruesca, Sediles, Terrer, Torralba de Ribota, Torrijo de la Cañada, Valtorres, Velilla de Jiloca, Villafeliche, Villalba del Perejil, Villalengua og Villarroya de la Sierra.

7. Druesort(er)

CHARDONNAY

GARNACHA BLANCA

GARNACHA TINTA

MACABEO — VIURA

SYRAH

TEMPRANILLO

8. Tilknytning til det geografiske område

VIN

Forbindelsen mellem disse vine og deres geografiske område stammer fra det 2. århundrede f.Kr. Deres fine kvalitet er blevet omtalt i århundreder.

Det ekstreme kontinentale klima betyder lange, kolde vintre, varme somre og meget lidt nedbør. Sammen med jordbundsforholdene i det geografiske område giver disse forhold visse identitetsaspekter til vinene, som er koncentrerede med stor aromatisk rigdom og et strejf af mineralitet.

Vinmarkerne er plantet i stor højde. Derfor kan de om sommeren modstå den voldsomme varme om dagen og genvinde deres styrke om natten. Dette gør det muligt for dem at syntetisere sukkerstoffer i bladene den følgende morgen. Resultatet er vine af større kompleksitet og alkoholindhold, fordi vinstokkene ikke lukker ned for deres stofskifte.

De store temperaturforskelle mellem dag og nat i løbet af modningssæsonen skaber aromaforstadierne i druerne. Denne langsomme modning påvirker aktivt udviklingen af phenolforbindelser, der giver farve og struktur til vinene og gør det muligt at lagre dem i lang tid.

Alle disse betingelser er gunstige for fremstillingen af komplekse, velstrukturerede og elegante rødvine.

HEDVIN

Jordbunds- og klimaforholdene i det geografiske område er ideelle til fremstilling af de traditionelle vintyper i området. Det er muligt at fremstille druer med et højt sukkerindhold, som giver vine med intense aromaer med blomster- og honningnoter. Alle disse kvaliteter opnås ved hjælp af meget modne druer fra vindyrkningsarealer beliggende i et højt terræn og med et lavt udbytte fra hver plante.

MOUSSERENDE KVALITETSVIN

De nordvendte vinmarker, der er plantet på frugtbar kalk- og lerjord, giver et større udbytte. Druerne har derfor et lavere alkoholindhold. De høstes også tidligere og har derfor et lavere sukkerindhold. Disse faktorer er med til at give mousserende kvalitetsvin, der fremstilles efter den traditionelle metode, med intense aromaer og friske og afbalancerede smagsnuancer.

PERLEVIN

Klimaforholdene i området betyder, at temperaturerne er milde på høsttidspunktet. Sammen med det forhold, at vindyrkningsarealerne i det geografiske område ligger i stor højde, betyder det, at det er muligt at dyrke friske druer med et lavere sukkerindhold og et godt syreindhold. Resultatet er friske og lette unge vine, der er lette at drikke og med let brus.

VIN AF OVERMODNE DRUER

For at fremstille denne type vin er det nødvendigt at udskyde høsten, hvilket forlænger modningsperioden og druernes eksponering for sollys, således at de får et højere sukkerindhold. Desuden gør dyrkningen af vinstokkene i lerjord beliggende i de laveste områder, der er omfattet af den beskyttede oprindelsesbetegnelse Calatayud, det muligt at fremstille vine med antydninger af modne frugter med en silkeagtig, fyldig og blød tekstur og en følelse af kvalitet.

9. Andre vigtige betingelser (emballering, mærkning og andre krav)

Retsgrundlaget

National lovgivning

Type supplerende betingelse:

Emballering i det afgrænsede geografiske område

Beskrivelse af betingelsen:

Emballeringen skal finde sted i det afgrænsede geografiske område, der er angivet i produktspecifikationen. Der har altid været en regel om, at vinene skal aftappes på vingårdene i produktionsområdet, hvilket fremgår af en række offentliggjorte bekendtgørelser.

Hovedårsagen hertil er at bevare vinens kvalitet og unikke karakter og forebygge oxidationsreducerende fænomener under transporten.

Retsgrundlaget

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

Mærkningen skal indeholde følgende oplysninger: Oprindelsesbetegnelsen »Calatayud«.

De produkter, der er bestemt til konsum, skal være forsynet med garantimærker, der er nummereret og udstedt af kontrolorganet, og som skal anbringes på den registrerede vingård for at sikre, at de ikke kan genanvendes.

Link til produktspecifikationen

https://www.aragon.es/documents/20127/88928293/Pliego_Condiciones_DOP_Calatayud.pdf/b90b59a9-c693-33f3-92a0-80452ff0d291?t=1643717605363.

(1) EUT L 9 af 11.1.2019, s. 2.